[{"text_idx": "#000000", "text": "De la 13a g\u0302is la 16a de julio okazis la seminario de E-legogrupo de c\u0302inaj esperantistoj aktivaj en Elementa Lernejo Baiyangshujie, Taiyuan-urbo, Shanxi-provinco. En la seminario 16 partoprenantoj vigle kaj entuziasme inters\u0302ang\u0302is siajn spertojn kaj legmanierojn, ankau\u0306 pri verkado kaj planoj. Inter la partoprenantoj estas ne nur veteranaj kaj profesiaj esperantistoj, sed ankau\u0306 5 junaj E-instruistoj de la lernejo Baiyangshujie. Mi, kiel longtempa zorganto pri E-instruado en lernejoj, iam havis la dubon, ke c\u0302u junaj instruistoj povas heredi nian dau\u0306ripovan agadon au\u0306 transdoni nian noblan torc\u0302on al novaj generacioj? Lernejestro Jado (Wei Yubin), elstara esperantisto premiita de UEA, forigis mian dubon per lia respondo."}, {"text_idx": "#000001", "text": "Post klopodado dum pli ol dudek jaroj, Esperantaj kulturo kaj etoso estas firme konstruitaj en la lernejo, samkiel la rokego staranta en la kampuso de la lernejo, kiu estas monolita rokego. La fronto de la rokego c\u0302e la pordego de la lernejo aspektas majstra kaj superbela, kaj sur g\u0302ia dorso estas gravurita lerneja himno. Esperantaj sloganoj, bildoj kaj proverboj montrig\u0302as ne nur c\u0302e la pordego, sed ankau\u0306 en klasc\u0302ambroj, oficejoj, sportejo, kunvenejoj, kaj en la oficejo de la lernejestro. C\u0302ie kaj c\u0302iam en la kampuso oni povas vidi kaj sperti Esperantan atmosferon, al kiu ne mankas kontribuo kaj diligenteco de Jado. Jado anoncis, ke en la fino de la kuranta jaro la Salono de Lau\u0306lum estos ornamita kaj ekspoziciita, kaj oni ceremoniigos la salonon eternan en esperantujo. La informo estas miriga kaj emociiga en la koroj de c\u0302iuj partoprenantoj."}, {"text_idx": "#000002", "text": "Respondo, kiu forte skuis min, venas el bus\u0302oj kaj koroj de junaj instruistinoj. Ili eklernis nian lingvon influite de la Esperanta etoso en la kampuso kaj de la vortoj kaj konduto de Jado. Dum la lernado ili pli kaj pli bone komprenas la idealon kaj noblan celon de Esperanto. En siaj koroj kaj animoj ili jam starigis E-rokegon sens\u0302ancelig\u0302an kaj nedetrueblan. Ili diligente kaj entuziasme praktikas E-aktivadojn lau\u0306 la vortoj kaj konduto de Jado. Kaj ili certe klopodas kaj klopodos por nia afero c\u0302ie kaj c\u0302iam samkiel ilia estro Jado. Nia movado brilos en estonteco. Nia torc\u0302o estos transdonita. Nia afero havos novan generacion..."}, {"text_idx": "#000003", "text": "Esperanto en la Elementa Lernejo Baiyangshujie estas samkiel rokfirma volo de c\u0302iuj instruistoj kaj administrantoj. Ni c\u0302iuj fieras kaj aplau\u0306das tiun sukcesan atingon!"}, {"text_idx": "#000004", "text": "Raportita de Zhang Changsheng (Longarko)"}]